ສຣີລັງກາ ຈັດການ ເລືອກຕັ້ງ ສະມາຊິກສະພາ ແຫ່ງຊາດ
ທ່ານ Rajapaksa ​ໄດ້​ຍົກ​ເລີກ ກຳນົດສອງ​ສະ​ໄໝ​ ຂອງ​ປະທານາທິບໍດີ ​ໃນ​ເວລາ ທ່ານ​​ໄດ້​ດຳລົງ​ຕຳ​ແໜ່​ງຢູ່​ນັ້ນ ​ແຕ່​ໄດ້​ປາລາ​ໄຊ​ ໃນ​ການ​ລົງ​ສະໝັກ ​ເມື່ອ​ເດືອນ​ມັງກອນຜ່ານມາ.
ຊາວສຣີລັງກາ ກຳລັງພາກັນໄປ ສະຖານທີ່ປ່ອນບັດແຫ່ງຕ່າງໆ ໃນວັນຈັນມື້ນີ້ ສຳຫລັບການເລືອກຕັ້ງສະມາຊິກສະພາ ໃນການ ທີ່ອະດີດປະທານາທິບໍດີ ທ່ານ Mahinda Rajapaksa ຫວັງວ່າ ຈະໄດ້ກາຍມາເປັນນາຍົກລັດຖະມົນຕີ ໃນປັດຈຸບັນ ປະທານາທິບໍດີ ທ່ານ Maithripala Sirisena ຜູ້ທີ່ ດຳລົງຕຳແໜ່ງເປັນລັດຖະມົນຕີ ສາທາລະນະສຸກ ໃນລະຫວ່າງ ທີ່ ທ່ານ Rajapaksa ໄດ້ດຳລົງຕຳແໜ່ງເປັນປະທານາທິບໍດີ ນັ້ນ ໄດ້ປະຕິຍານວ່າ ຈະບໍ່ແຕ່ງຕັ້ງ ທ່ານ Rajapaksa ໃຫ້ເປັນນາຍົກ ລັດຖະມົນຕີ ເຖິງແມ່ນວ່າ ອະດີດປະທານາທິບໍດີ ຈະໄດ້ຮັບສຽງ ສ່ວນຫຼາຍ ໃນສະພາກໍຕາມ ບັນດານນັກວິເຄາະ ກ່າວວ່າ ການປ່ອນບັດໃນວັນຈັນມື້ນີ້ ໃນທີ່ສຸດແລ້ວ ແມ່ນເປັນການລົງປະຊາມະຕິ ກ່ຽວກັບຄວາມນິຍົມຊົມຊອບຂອງທ່ານ Rajapaksa ນັ້ນເອງ ທ່ານ Rajapaksa ໄດ້ຍົກເລີກ ກຳນົດສອງສະໄໝຂອງປະທານາທິບໍດີ ໃນເວລາ ທ່ານໄດ້ດຳລົງຕຳແໜ່ງຢູ່ນັ້ນ ແຕ່ໄດ້ປາລາໄຊໃນການລົງສະໝັກເມື່ອເດືອນມັງກອນ ສຳຫລັບສະໄໝ ທີ 3 ໃນເມື່ອ ທ່ານ Sirisena ແຂ່ງຊິງເອົາຕຳແໜ່ງໄດ້ ຢ່າງບໍ່ຄາດຝັນ ນັບຕັ້ງແຕ່ໄດ້ອອກຈາກຕຳແໜ່ງແລ້ວ ທ່ານ Rajapaksa ແລະ ບັນດາຍາດຕິພີນ້ອງທີ່ໄກຊິດບາງສ່ວນ ແມ່ນໄດ້ປະເຊີນກັບ ການກ່າວຟ້ອງ ໃນຂໍ້ຫາສໍ້ລາດບັງຫຼວງ ອະດີດປະທານາທິບໍດີ ຍັງຄົງມີຄວາມນິຍົມຊົບຊອບຫຼາຍຢູ່ ພາຍໃນພາກສ່ວນຂອງ ປະຊາຄົມ ຊາວ Sihalese ທີ່ເປັນຊົນເຜົ່າກຸ່ມໃຫຍ່ ທີ່ໄດ້ພາບແພ້ ພວກກອງໂຈນ Tamil ໃນປີ 2009 ທີ່ໄດ້ນຳມາຊຶ່ງການສິ້ນສຸດຂອງປະຕິບັດການ ແບ່ງແຍກດິນແດນ ຂອງພວກເຂົາ ເປັນເວລາ 37 ປີ ອົງການສະຫະປະຊາຊາດ ຄາດຄະເນ ວ່າ ມີພົນລະເຮືອນຊາວ Tamil ປະມານ 40,000 ຄົນ ໄດ້ຖືກຂ້າຕາຍ ໃນໄລຍະສຸດທ້າຍຂອງສົງຄາມກາງເມືອງ ຊາວ Tamil ໄດ້ພາກັນໄປ ປ່ອນບັດເປັນຈຳນວນຫຼວງຫຼາຍ ໃຫ້ແກ່ ທ່ານ Sirisena ເມື່ອເດືອນມັງກອນຜ່ານມາ ຫຼັງຈາກທີ່ໄດ້ ຍົກເລີກການໄປປ່ອນບັດກ່ອນໜ້າການເລືອກຕັ້ງ ທີ່ເປັນພົນກີດກັ້ນ ຄວາມພະຍາຍາມຂອງ ທ່ານ Rajapakse ທີ່ຈະເຂົ້າມາເປັນປະທານາທິບໍດີສະໄໝທີສາມ